NaiveNeuron/SloPal huggingface dataset:
Kiššová, Jana, poslankyňa NR SR (2017-10-18):
Ďakujem veľmi pekne za slovo. Som veľmi rada, pán kolega Baránik, že si spomenul jednu z tých vecí, ktorá je v tomto probléme jedna z tých kľúčových, a to je vyvodenie zodpovednosti. Vyvodenie úplne konkrétnej zodpovednosti voči konkrétnym ľuďom. My totižto na Slovensku sme si tak nejak zvykli, že ak sa stane nejaký problém, ak sa stane nejaká kauza, na ktorú ktokoľvek poukáže, a stane sa z toho medializovaná kauza, tak jediné vyvodenie zodpovednosti je, že tento človek buď je samoodstúpený, alebo je odvolaný, podľa toho zrejme, aká veľká ryba a aký podstatný človek to je. Niekoho sa tu snažia zubami-nechtami udržať, niekoho proste v záujme udržania kľudu obetujú. Ale kde je tá skutočná zodpovednosť? Pretože ja som presvedčená, že pokiaľ či už politik, alebo politický nominant proste vyrobí tomuto štátu nejakú škodu a tá je úplne jasne identifikovateľná, tak nestačí odstúpenie, nestačí samoodvolanie alebo nejaká iná forma stiahnutia z obehu alebo z politického alebo z rozhodovacieho obehu tohto človeka. Nie, dámy a páni, títo ľudia sú úplne konkrétni ľudia, ktorí majú za svoje rozhodnutia úplne konkrétnu zodpovednosť. A tak ako pán poslanec Baránik povedal, na to sú jasné paragrafy. A ja sa chcem dožiť toho stavu, že my túto konkrétnu zodpovednosť začneme využívať a zavádzať do praxe a že začneme uplatňovať tie paragrafy, ktoré máme dávno v legislatíve napísané. Ďakujem.
Viskupič, Marián, poslanec NR SR (2020-09-17):
Ďakujem pekne. Zápisnica o výsledku tajného hlasovania o návrhu na voľbu predsedu Osobitného kontrolného výboru NR SR na kontrolu činnosti Vojenského spravodajstva, ktoré sa konalo 17. septembra 2020. Na tajné hlasovanie o návrhu na voľbu predsedu Osobitného kontrolného výboru NR SR na kontrolu činnosti Vojenského spravodajstva bolo vydaných a poslanci si osobne prevzali 141 hlasovacích lístkov, teda na voľbe bolo prítomných 141 poslancov. Po vykonaní tajného hlasovania overovatelia NR SR spočítali hlasy a zistili, že v tajnom hlasovaní o návrhu na voľbu predsedu Osobitného kontrolného výboru NR SR na kontrolu činnosti Vojenského spravodajstva všetci poslanci odovzdali hlasovacie lístky. Zo 141 odovzdaných hlasovacích lístkov bol 1 neplatný. Zo 140 platných hlasovacích lístkov overovatelia zistili, že o návrhu na voľbu pána poslanca Mariana Kotlebu na, za predsedu Osobitného kontrolného výboru NR SR na kontrolu činnosti Vojenského spravodajstva hlasovalo za 49 poslancov, proti 68 poslancov (potlesk), zdržalo sa 23 poslancov. Na voľbu predsedu výboru NR SR je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol za predsedu Osobitného kontrolného výboru NR SR na kontrolu činnosti Vojenského spravodajstva zvolený Marian Kotleba. Overovatelia ma zároveň poverili oznámiť výsledok hlasovania Národnej rade Slovenskej republiky. Ďakujem pekne, skončil som.
Ondruš, Branislav, poslanec NR SR (2010-12-01):
Ďakujem pekne, pán predseda. Len dve poznámky. Po prvé, páni, zločin je slovo, ktoré nájdete aj v slovníkoch a má svoj sémantický význam a nie každý zločin je trestným činom. Áno, áno, máte pravdu, trestný čin by som bol povinný ohlásiť. Nie každý čin, ktorý možno nazvať zločinom je trestným činom, podobne ako napr. nie každý podvod, ktorý možno nazvať podvodom je trestným činom podvodu. Takže po prvé nehovoril som o trestných činoch a hovoril som celkom konkrétne, pán poslanec Pado, ktorý tu nie je, koho označujem alebo komu pripisujem to zločinné konanie. Druhá poznámka. Nuž, vážení kolegovia, odchovaní, vychovaní, dospievajúci v komunistickej dobe na rozdiel odo mňa. Vidím, že vo vás z tejto doby ostalo všetko dobré, ako zvykli komunisti hovoriť a absolútne chápem, že vrcholom vášho boľševického rozmýšľania je veľká vôľa a veľmi by ste boli radi, keby ste mohli riadiť všetko, dokonca už aj personálnu politiku v našej strane. Nuž ale tá doba, kedy ste mohli všetko riadiť a personálnu politiku úplne všade, tá už je, našťastie, dvadsať rokov preč. Aj keď vidím, že vám je za ňou veľmi ľúto, pretože, vážení kolegovia, skúste vyhodiť zo svojich faktických poznámok slová komunista, komunistický a pod. a uvidíte čo v nich zostane. Nezostane v nich z vecného hľadiska ale absolútne nič. (Potlesk.)
Lipšic, Daniel, poslanec NR SR (2015-04-24):
Pán predseda, ja sa do diskusie o účasti zapájať nechcem. Veď vládna väčšina hodinu a štvrť nevie zabezpečiť uznášaniaschopnosť pléna, takže ja by som na mieste vašich kolegov aspoň v tejto chvíli ticho šúchal nohami. Ale v poriadku. Táto schôdza je podľa mňa aj o tom, že tí istí ľudia, ktorí ryžujú na slovenskom stavebníctve, na malých živnostníkoch, ryžujú aj v slovenskom zdravotníctve. Ja sa teším na vystúpenie pána poslanca Rašiho, za ktorého získal Falck ďalšie licencie výmenou za to, že prevedie polovičný podiel na Juraja Širokého. Teším sa na vystúpenie ďalších poslancov, ktorí spôsobili, že si mohla Penta a Juraj Široký vytiahnuť 450 mil. na Cyprus nezdanených za fiktívnu špekulatívnu účtovnú operáciu. Hovoríte tu o Pente, a nech sa o tom hovorí. Teraz som si prečítal, že vláda schválila a príde do parlamentu, a som zvedavý na hlasovanie viacerých salónnych sociálnych demokratov, návrh na zvolenie pani Pötheovej za šéfku Úradu na ochranu osobných údajov. Je to možno milá pani. Ja ju nepoznám. Keď bola kauza cétečka, písala na sociálnych sieťach, že Jaro Haščák, fajn kamarát, múdry, inteligentný, vtipný, pekný. Fajn, tak som zvedavý, ako budete hlasovať už o mesiac. Lebo silné reči tu máte mnohí z vás. Len obávam sa, že tie skutky a hlasovania sú častokrát potom opačné. A myslím, že bude treba hovoriť na tejto schôdzi práve o tom, akým spôsobom oligarchovia, ktorí sú za vašou vládou, držia oprátky v rukách aj v zdravotníctve. Čo sa mi zdá byť ešte perfídnejšie ako v stavebníctve.
Jurinová, Erika, podpredsedníčka NR SR (2013-10-17):
Ďakujem pekne, pán minister. Dávam slovo spoločnému spravodajcovi ústavnoprávneho výboru, poslancovi Antonovi Martvoňovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
V. Veteška, podpredseda NR  SR: (2004-03-17):
S. Zubo, poslanec: Ďakujem. Pán minister, ja len v dobrom, ja súhlasím s vami, že to boli štatistické prehľady, že to boli tabuľky, ale keď chcete štatistické prehľady. Keď sú to tabuľky, tak to je porovnávanie čísiel v jednotlivých časových úsekoch, etapách. A tie tabuľky, ktoré predviedol pán Ondriaš, boli porovnávanie ročných výsledkov od roku 1985 po súčasnosť, aby sme videli ten trend, či je rastúci, klesajúci, alebo či tie údaje, ktoré tam boli, sú stagnujúce. A výsledky skutočne boli na základe toho, čo Štatistický úrad vykázal, alarmujúce. To k týmto veciam. No a k tým ďalším vysvetleniam, o ktorých ste hovorili, ja si myslím, že ľudia to najlepšie cítia už v súčasnosti a vedia, ako tá naša zázračná životná úroveň rastie.
Hrnčiar, Andrej, podpredseda NR SR (2016-03-23):
Ďakujem pekne. Nech sa páči, pani predsedníčka výboru pani Jurinová.
Danko, Andrej, predseda NR SR (2017-09-06):
Prosím, prezentujme sa a hlasujme. (Hlasovanie.) Prítomných 136 poslancov, za 124, zdržalo sa 12. Konštatujem, že sme uvedený návrh schválili. Ďalej budeme hlasovať o bode 14 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon o cenných papieroch (tlač 499). Spoločným spravodajcom je člen výboru pre financie a rozpočet poslanec Peter Náhlik. Prosím ho, aby hlasovanie uvádzal. Najskôr budeme hlasovať o návrhu zo spoločnej správy a výborov. [Hlasovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 499.]
Slafkovský, Alexander, poslanec NR SR (2010-10-13):
Štvrtý pozmeňujúci návrh podal pán poslanec Jaroslav Baška. Hlasujeme o bodoch 1 a 2 návrhu poslanca Bašku spoločne.
Kolesík, Andrej, poslanec NR SR (2013-11-27):
Pán predseda, dajte, prosím, hlasovať o návrhu pána poslanca Zajaca, ktorý odznel v rozprave.
Tomáš, Erik, poslanec NR SR (2022-02-18):
Pán Matovič, to, že vy ako jediný člen vlády kryjete chrbát a obhajujete tu pána Mikulca, je také príznačné a len nás utvrdzuje v podozrení, že vy ťaháte nitkami a vy ovplyvňujete políciu a prokuratúru v neprospech opozície alebo inšpekcie ministerstva vnútra. Boli ste to vy, pán Matovič, ktorý ste tu na začiatku volebného obdobia stáli a ukazovali prstom na politikoch, na politikov, po ktorých si má prísť NAKA. Boli ste to vy, pán Matovič, ktorých televízna kamera odhalila, ako za vami utekajú pán Mikulec a pán vtedajší prezident policajný Kovařík, keď celý tento škandál vypukol. Aj dnes ste zopakovali, že v polícii pôsobí alebo pôsobila mafia, tak ja sa vás chcem, pán Matovič, spýtať, ako inak ako mafiánskymi praktikami nazvať to, že títo tzv. elitní vyšetrovatelia chceli pani Santusovú, šéfku vyšetrovacieho tímu Oblúk, kopnúť do p... a chceli jej zapáliť auto kanistrom. Ako inak by ste to vy nazvali ako mafiánskymi praktikami?! A to nehovorí žiadny kajúcnik, to hovorí uznesenie Generálnej prokuratúry o obvinení týchto vyšetrovateľov, pán Matovič. Čiže rozkaz znel jasne, títo elitní vyšetrovatelia v legálnych odposluchoch hovoria, že treba zničiť opozíciu, že treba robiť Fica, Kaliňáka, Pellegriniho! A ja si myslím, že ďalšie nahrávky, pretože sa tu o nich hovorí, že tých nahrávok je oveľa viac, ukážu verejnosti ešte viac, ešte viac a možno práve preto vy, pán Matovič, tu teraz stojíte a takto ako jediný člen vlády, nie premiér, ale vy ako minister financií obhajujete pána Mikulca. Ja tu nehovorím o vine a treste, ako ste to robili vy v prípade všetkých nominantov predchádzajúcej vlády bez rozhodnutia súdov. Aj teraz si ctím prezumpciu neviny. Ale legálne odposluchy ukazujú jasne, tu netreba žiadny kontext hľadať. Takto by elitní vyšetrovatelia nemali komunikovať nikde, na Slovensku ani v žiadnej inej krajine!
Zmajkovičová, Renáta, podpredsedníčka NR SR (2012-10-17):
Ďakujem, pán minister. Dávam slovo spoločnému spravodajcovi z ústavnoprávneho výboru poslancovi Ottovi Briximu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
K. Tóthová, poslankyňa: (2004-10-28):
Vážený pán podpredseda, teší ma, že ste citovali ústavu, pretože aj ja som vychádzala z ústavy. A mám obdobný názor, že ústava je záväzná a jednoznačne ustanovuje povinnú školskú dochádzku. Ja verím, že dnes už pán minister hovorí o zámere, ale na „tlačovke“ 3. októbra jasne uviedol, a denník Pravda 4. 10. 2004 to aj odpublikoval: „Minister školstva Martin Fronc plánuje zrušiť povinnú školskú dochádzku.“ Čiže, aj prvé reakcie hovorkyne boli v tomto zmysle. Myslím, že doplňujúcu otázku pre vás nebudem mať, ale budem veľmi spokojná, keď ako podpredseda vlády Slovenskej republiky pre legislatívu zastávate ten názor, ktorý zastávate a budete ho aj realizovať, čo, samozrejme, túto avantúru pána ministra zastaví, pretože jeho hovorkyňa dávala príklady, ako je to v iných štátoch, kde je len povinné školské vzdelávanie a aké to má výhody. Takže ústup, ktorý v tomto smere na ministerstve nastal, je pre mňa potešiteľný. Ďakujem za odpoveď.
Sulík, Richard, predseda NR SR (2011-06-01):
S faktickými poznámkami sa prihlásili piati poslanci. Uzatváram možnosť sa prihlásiť. Slovo má pán poslanec Somogyi.
B. Bugár, podpredseda NR SR: (2002-04-10):
(Hlasovanie.) Prítomných 129 poslancov, za návrh 54, proti 56, zdržalo sa 17, nehlasovali 2. Konštatujem, že tento návrh nebol schválený. Pán poslanec. L. Pittner, poslanec: Pán predsedajúci, dajte, prosím hlasovať o tom, aby tento návrh zákona bol posunutý do druhého čítania.
Laššáková, Jana, podpredsedníčka NR SR (2014-12-12):
Na vystúpenie pána ministra je prihlásených celkom 20 pánov, 22 pánov poslancov. Posledným je pán poslanec, poprosím vás, pán poslanec Bagačka, 23. Končím možnosť prihlásiť sa s faktickými poznámkami. Nech sa páči, pán poslanec Brocka.
Čekovský, Kristián, poslanec NR SR (2023-02-14):
Ďakujem pekne. Pán Jarjabek, mohol by som odpovedať v nejakom záverečnom slove, ale chcem vám odpovedať aj politicky, preto aj odpoviem takto vo faktickej, aby ste mohli zareagovať. To, že to predkladám ja, a nie ministerstvo kultúry, ide jednoducho o legitímny spôsob. Ja som nepovedal, že je to z dielne ministerstva kultúry, ale že sme na tom spoločne pracovali, spolupracovali. Ja som organizoval diskusiu k tomuto, kde boli odborníci z mediálnej oblasti. Spoločne sme pripravili tento návrh. Čiže a je tu teraz priestor na pripomienky, na diskusiu, nejde to v žiadnom skrátenom, je to proste normálny, normálna debata. Takže, takže myslím si, že v tomto prípade ide o legitímny spôsob. A potom ste pripomenuli, a to je tá politická časť, že táto voľba sa vrátila, tak ako je teraz, do parlamentu za Ivety Radičovej. A tu by som ale pripomenul prvú vec, to znamená, že my to nechceme vrátiť späť do rady, tak ako to bolo v minulosti, ale do zreformovanej rady. To je prvá vec, lebo to sú dve rozdielne veci. A tá druhá, všetci vieme, prečo vtedy zmenili zákon a presunuli to do parlamentu, pretože chceli vymeniť riaditeľa. Ale tu by som povedal, že aspoň to urobili legitímnou zmenou zákona. Pán kolega, vy ste pani Zemkovú odvolali tak hanebným spôsobom, že na základe výmyslu a bez jej účasti na výboru ste dali do parlamentu návrh na jej odvolanie, ani ste sa neunúvali meniť zákon, a preto si myslím, keď ste povedali, že by sme mali robiť na základe skúseností, ktoré máme, tak toto presne robíme. Čiže tento návrh odráža skúsenosti. Skúsenosti aj z vlády Ivety Radičovej, ale aj z vašej a myslím si, že toto je jednoducho európska cesta odpolitizovania verejnoprávneho média. Zvyšok, potom sa k zvyšku vyjadrím ešte v záverečnom slove.
Hlina, Alojz, poslanec NR SR (2015-01-27):
Aj som rozmýšľal, či reagovať, ďakujem, pán predseda, či reagovať, či nereagovať, ale, pán kolega, vy máte také čaro klamať telom, že na prvé počutie to znie tak múdro, a keď si to fakt človek sa nad tým zamyslí, tak zistí, že točíte furt dokola také hrozné klišé, len to tak múdro znie. A fakt ste mimoriadne aj nekorektný a aj v tej komunikácii. Viete, tu vytiahnuť niečo také, že zvýšite chovateľov oviec a znížite dizajnérov, a na tomto budete stavať ako argumentačné dielo, to je proste, tak vám to vrátim. Dneska už vie nakonfigurovať webovú stránku aj moja dcéra, hej. Ale málokto vie podojiť ovcu. Viete, čiže to je presne to, že v určitý moment sa to preklopí, hej, a už všetko budú. Dneska neni, viete, ja som bol pred 20 rokmi vo Švédsku a ľudia sa učili, u nás sa ľudia učili po anglicky a ja som pozeral, že pani na záchode vedela po anglicky. A u nás sa to dokonca chodí do školy učiť anglicky. Rozumiete? Však to je smiešne. Dneska nie je vašou kvalifikáciou, že viete nejaký jazyk. To nikoho nezaujíma, že viete nejaký jazyk. Keď neviete, tak ste nepoužiteľný. Viete, čiže v určitý moment sa možno niektoré veci preklopia a možno sme tie normatívy mali strašne vysoké na tých webdizajnérov. Veď ja už žasnem, viete, tu manažér, tam manažér, tam taký dizajnér, mi to pripomína tú Rómku: tu kábel – tam kábel. A kto vlastne bude robiť? Lebo všetci sme tu manažéri, všetci sme tu dizajnéri, všetci sme tu grafici, študujete sa to v Hornej Dolnej aj v Marikovej, aj neviem kde všade, všetci to sú. A kto bude robiť? Viete a to je presne to, že v určitý moment proste sa to zmení, hej. A nakoniec bude dobré aj vedieť trebárs podojiť tú ovcu, hej. A to tiež sa dá naučiť aj tak, aj tak, hej. Čiže ale ja nejdem filozofovať. Ale vy si niečo vytiahnete a na tom to celé postavíte. A ja viem, že tam, kde prídete, vám to jedia z... (Prerušenie vystúpenia časomerom.)
Pčolinský, Peter, podpredseda NR SR (2023-06-14):
Pán poslanec, už dosť.
Pčolinský, Peter, podpredseda NR SR (2022-11-29):
Poprosím poslanca Puciho, aby sa dostavil na grémium. Prestávka bude, kým nedorokuje grémium. Čiže to môže trvať päť minút aj pätnásť. (Poslanecké grémium. Prestávka.)
Laššáková, Jana, podpredsedníčka NR SR (2015-10-06):
Ďakujem pekne, pán predseda. Prosím teraz povereného člena z výboru pre financie a rozpočet poslanca Milana Mojša, aby informoval Národnú radu o výsledku prerokovania správy vo výbore. Nech sa páči.
Glváč, Martin, podpredseda NR SR (2017-09-12):
Ďakujem. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Jozefovi Burianovi. Nech sa páči.
Grendel, Gábor, podpredseda NR SR (2022-03-22):
Želá si záverečné slovo pán spravodajca? Nie. Prerušujem rokovanie o tomto bode programu. Nasledujúcim bodom je prvé čítanie o návrhu poslancov Mariana Kotlebu, Rastislava Schlosára, Magdalény Sulanovej a Stanislava Mizíka na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov. Návrh zákona je uverejnený ako tlač 906, návrh na jeho pridelenie na prerokovanie výborom je v rozhodnutí č. 949. Dávam slovo pánovi poslancovi Rastislavovi Schlosárovi, aby návrh zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Magdalény Sulanovej a Stanislava Mizíka na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 906.)
Halúz, Milan, poslanec NR SR (2014-02-11):
Ďakujem za slovo. Vážená pani predsedajúca, vážené panie poslankyne, páni poslanci, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil v prvom čítaní k návrhu poslancov Národnej rady Slovenskej republiky Ľudovíta Kaníka a Viliama Novotného na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov (tlač 848), a podal spravodajskú informáciu k návrhu zákona. Predseda Národnej rady Slovenskej republiky rozhodnutím č. 847 z 13. januára 2014 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil navrhovateľ. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pani predsedajúca, ďakujem, skončil som, poprosím, otvorte rozpravu.
Grendel, Gábor, podpredseda NR SR (2022-05-25):
Záverečné slovo pána spravodajcu.
Laššáková, Jana, podpredsedníčka NR SR (2014-10-31):
Príjemné, dobré ráno, vážené pani poslankyne, páni poslanci, pokračujeme v rokovaní 39. schôdze Národnej rady Slovenskej republiky v prerušenom rokovaní v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 40/1993 Z. z. o štátnom občianstve (tlač 1189). Svoje úvodné slovo neukončil navrhovateľ Gábor Gál, ktorému teraz odovzdávam slovo. Len ešte chcem prečítať, kto je ospravedlnený z neúčasti na dnešnom rokovaní. O ospravedlnenie požiadali páni poslanci Otto Brixi, Dušan Čaplovič, Vladimír Faič, Martin Fecko, Ján Hudacký, Igor Choma, Maroš Kondrót, Marián Kvasnička, Daniel Lipšic, Ivan Mikloš, Juraj Miškov, Svetlana Pavlovičová, Richard Raši a Pavol Zajac. Nech sa páči, máte úvodné slovo, pán navrhovateľ. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a o zmene a doplnení niektorých zákonov , tlač 1189.)
Remišová, Veronika, poslankyňa NR SR (2019-05-15):
Ďakujem kolegovi Žarnayovi aj za pripomenutie príkladov, kedy nebola vyvodená žiadna zodpovednosť. A presne tak ako na úvod povedal, keď niekto vytopí suseda, tak tú škodu musí nahradiť a takisto by sa malo postupovať aj pri správe verejného majetku.
Grendel, Gábor, podpredseda NR SR (2021-10-01):
Pán poslanec Pročko s procedurálnym návrhom.
A. Belousovová, podpredsedníčka NR SR: (2009-02-12):
Budeme pokračovať bodom, ktorým sú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 10. decembra 2008 , ktoré ste dostali ako tlač 871. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 871 nachádza. Otváram rozpravu. Písomne sa do rozpravy prihlásili dvaja poslanci. Pani poslankyňa Monika Gibalová, aj pani poslankyňa Jarmila Tkáčová. Slovo má pani poslankyňa Gibalová, nech sa páči. Nie je prítomná? Pardon. Moment. Písomne k tomuto bodu – ospravedlňujem sa, to boli prihlásení do bodu interpelácie poslancov –čiže k bodu písomné odpovede na interpelácie sa neprihlásil nikto. Pýtam sa, kto sa hlási do rozpravy ústne. Ústne sa prihlásila pani poslankyňa Sárközy. Ešte niekto má záujem? Pani poslankyňa Rosová sa hlási. To je všetko? Končím možnosť prihlásiť sa. A nech sa páči, pani poslankyňa Sárközy, máte slovo. Pani poslankyňa Gibalová, vy ste sa hlásili k tomuto bodu? Nie, teraz sú písomné odpovede. Tam ste písomne. Dobre. Nech sa páči, pani poslankyňa.
P. Hrušovský, predseda NR SR: (2002-11-15):
Pán poslanec Malchárek. J. Malchárek, poslanec: Ďakujem pekne, pán predseda. Ja rovnako ako pán poslanec Minárik navrhujem, aby sa o mojom pozmeňujúcom návrhu hlasovalo ako o celku.
Madej, Róbert, poslanec NR SR (2012-07-26):
Ďakujem pekne, vážený pán predseda Národnej rady, v rozprave vystúpili dvaja páni poslanci. Z rozpravy ani zo spoločnej správy nevyplýva žiadny pozmeňovací ani procedurálny návrh, preto môžeme pristúpiť k tretiemu čítaniu. Prosím vás, aby ste otvorili rozpravu v treťom čítaní.
Krajčír, Ľuboš, poslanec NR SR (2023-05-09):
Bod 59.
Hort, Milan, podpredseda NR SR (2011-09-09):
Reagovať na faktické poznámky teraz bude pán poslanec Dostál. Nech sa páči.
P. Paška, predseda NR SR: (2006-10-17):
Dávam slovo určenému spravodajcovi, ktorého určil gestorský výbor, pánovi poslancovi Froncovi.
Laššáková, Jana, podpredsedníčka NR SR (2015-06-30):
Pán poslanec Kuffa, nech sa páči.
Počiatek, Ján, minister dopravy, výstavby a regionálneho rozvoja SR (2012-06-21):
Ja som pozorne počúval, či z toho vyplynula nejaká otázka. Skôr to boli konštatácie. Tak ja tiež len skonštatujem, ako ste aj vy skonštatovali, že zatiaľ je to predbežný súhlas. Bude prebiehať audit a vo všeobecnosti, či španielska vláda už urobila všetko, vždy sa dá možno urobiť viac. Problém je, že riešia aj nejaký krátkodobý momentálny problém, ktorý súvisí s likviditou, a to viete, že znamená eminentný problém pre tú krajinu. Takže odkážem ministerstvu financií, o čo ste ma žiadali. Ďakujem.
Mierna, Anna, poslankyňa NR SR (2023-05-09):
Pán predseda, budeme hlasovať najprv o bodoch spoločnej správy č. 1 až 8 spoločne s návrhom gestorského výboru schváliť.
P. Paška, predseda NR SR: (2007-10-29):
Budeme hlasovať o vašom procedurálnom návrhu. Poprosím, kolegyne, kolegovia, prezentujeme sa a hlasujeme. (Hlasovanie.) 135 prítomných, 61 bolo za, 32 proti, 42 sa zdržalo. Tento návrh na zmenu programu 14. schôdze sme neschválili. Pristúpime teraz k hlasovaniu o prerokovaných bodoch programu. (Ruch v sále.) Prosím o kľud. Poprosím pána poslanca Janiša, aby uvádzal v druhom čítaní hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov a o zmene a doplnení niektorých zákonov (tlač 354). Nech sa páči.
Markovič, Peter, poslanec NR SR (2010-12-02):
Teraz by sme mali hlasovať o bodoch 6, 15, 16, 20, 38, 39, 44, 46, 48, 69, ale keďže sme schválili body 5, 17, 19, 37... (Prerušenie vystúpenia predsedajúcim.)
Bugár, Béla, podpredseda NR SR (2017-12-08):
Nech sa páči, pani poslankyňa Gaborčáková, môžte reagovať na faktické poznámky.
B. Bugár, podpredseda NR SR: (2004-10-27):
J. Jaduš, poslanec: Vážené kolegyne, kolegovia, pán Cuper sa prejavil ako naturalizovaný východniar, Bratislavčan. Takže ja som veľmi rád, lebo ma v mnohom predbehol. Chcem pripomenúť len jednu vec. Som rád, že aj politika v oblasti výstavby diaľnic skončila. Pamätám si ešte moderátorov z Markízy, ktorí stáli pred volebnou kampaňou v roku 98 a nadávali na mečiarovské megaprojekty, a dnes zisťujeme, že tá skutočnosť bola úplne iná. A jednu vec potrebujem pripomenúť, pevne verím, že nadšenie vlády sa neskončí Žilinou. To znamená, požiadavkami KIA. Pretože na východnom Slovensku rovnako žijú podnikatelia, ktorí sa potrebujú spájať nielen s Bratislavou, ale predovšetkým dnes už s Európou. Každý jeden projekt, každý jeden investičný zámer je podmienený infraštruktúrou. Chcem pripomenúť a chcem sa nejakým spôsobom zmieniť aj o mnohých subdodávateľoch týchto stavieb, ktorí ako súkromní majitelia malých prepravných spoločností nakúpili techniku, vozový park preto, pretože predpokladali, že po 98. roku sa bude rovnako diaľničná sieť budovať tak, ako sa budovala dovtedy. Žiaľ, mnohí skrachovali, boli to osobné tragédie, tragédia zamestnancov týchto firiem. Takže ešte raz, veľmi pekne prosím, aby ste v tom nadšení nepoľavili, aby sa tie diaľnice skutočne čím skôr potiahli až na ukrajinskú hranicu. Ďakujem pekne.
Danko, Andrej, podpredseda NR SR (2024-02-06):
Poslanec Vančo.
P. Hrušovský, predseda NR SR: (2005-01-18):
Prerušujem rokovanie 35. schôdze Národnej rady a pristúpime teraz k rokovaniu 36. schôdze, ktorú zároveň otváram. Navrhujem, ešte predtým ako schválime program, ďalší postup rokovania Národnej rady Slovenskej republiky. Odporúčam, aby sme po schválení programu 36. schôdze rokovanie prerušili a pokračovali v rokovaní 35. schôdze Národnej rady, to je tá, ktorá prebiehala dopoludnia a ktorá sa začala ráno o 9.00 hodine. V prípade, ak by sa rokovanie tejto schôdze neskončilo dnes do 19.00 hod., tak rokovanie tejto schôdze preruším a zajtra ráno budeme pokračovať v rokovaní 36. schôdze, po skončení ktorej bude pokračovať rokovanie 35. schôdze Národnej rady. Je s takýmto návrhom, páni poslanci, súhlas, ešte predtým ako pristúpime k samotnému schvaľovaniu programu 36. schôdze? (Súhlasná reakcia pléna.) Áno. Ďakujem pekne. Otváram rokovanie 36. schôdze. Prosím, páni poslanci, prezentujme sa, aby som zistil počet prítomných poslancov, či je Národná rada schopná uznášať sa. (Prezentácia.) 105 poslancov prítomných. Konštatujem, že sme uznášaniaschopní. Chcem vám oznámiť, že overovateľmi na schôdzi budú poslanec Galbavý a poslankyňa Mušková, ich náhradníkmi páni poslanci Abrhan a Hrdlička. O ospravedlnenie svojej neúčasti na dnešnom rokovacom dni požiadal pán poslanec Krajči a pán poslanec Zala. Návrh programu schôdze vám bol písomne rozdaný. Chcem teraz poprosiť poslancov, ak majú návrhy na zmenu alebo doplnenie programu, aby tak urobili teraz. Nech sa páči, pani poslankyňa Štrofová. D. Štrofová, poslankyňa: Ďakujem, pán predsedajúci. Ja by som chcela požiadať zaradiť bod ešte na tejto schôdzi, aby vláda Slovenskej republiky predložila na tejto schôdzi bod, v ktorom by nás informovala, aké opatrenia vykonala a vykoná v súvislosti s vyhlásením čelných predstaviteľov Maďarska, aby zabezpečila naplnenie čl. 3 Ústavy Slovenskej republiky, teda o integrite územia štátu. Druhý, žiadam, aby bol zaradený bod informácia vlády o príprave a objeme pomoci postihnutým oblastiam živelnou pohromou v Ázii a Afrike. Ďakujem.
Bihariová, Irena, poslankyňa NR SR (2024-01-23):
Ďakujem za slovo. Ja by som k tej mozaike vzťahov medzi Slovenskom a Európskou úniou doplnila ešte príbeh z nedávnej minulosti, ktorý takisto ilustruje alebo naznačuje, kto teda v skutočnosti robí ten negatívny obraz o Slovensku pred jej inštitúciami. A pripomeniem nedávny status, v ktorom sa do tejto debaty istým spôsobom zapojil aj generálny prokurátor pán Žilinka, a to s výhradou alebo kritikou voči pani Kövesi a odporoval jej alebo rozporoval jej obavu, že ak bude prijatá táto novela, tak môže byť oslabené stíhanie aj vyšetrovanie trestných činov, ktoré sú spojené s teda spreneverou alebo akýmkoľvek machinovaním európskych zdrojov. Teda argumentuje jej, že tieto obavy sú plané, lebo veď šiesti delegovaní európski prokurátori u nás vzniesli len päť obvinení. A na to ona, prosím pekne, musela reagovať, ja vám z toho zacitujem: „Generálny prokurátor Maroš Žilinka dnes vystúpil s verejnou pripomienkou, v ktorej sa pokúsil bagatelizovať moje obavy z nedávnych legislatívnych úprav...,“ tuto vlastne popisuje to, čo som teraz povedala. Vždy som bola za otvorený inštitucionálny dialóg, ale teda rozhodne som si ho nikdy nepredstavovala, že ho budem viesť formou sociálnych sietí, že to je taká hanba, že neviem, či to niekedy dosiahnu a dokážu kvantá európskych poslancov, keby sme ich na to naozaj k takýmto, k takýmto činom poslali. A zároveň teda musí edukovať nášho generálneho prokurátora o tom, že kriminalita, ktorá patrí do gescie týchto delegovaných európskych prokurátorov, je nadnárodná, hej? Čiže v jednej chvíli sa to môže vyšetrovať na území Slovenska, v jednej chvíli sa to konanie začne niekde inde, ale vždy, ak je niektorá krajina slabým článkom, ohrozí ten proces vyšetrovania ako celok, hej? Čiže je úplne... (Prerušenie vystúpenia časomerom.)
R. Zajac, minister zdravotníctva SR: (2005-02-03):
Samozrejme, uvedomujem si, že existuje tu istý legislatívny problém a ten problém je daný tým, že v zákone č. 219/1996 Z. z. je uvedená povinnosť v § 6 a 7 pre rezort zdravotníctva, aby v spolupráci s obcami zriaďoval izby opilcov a súčasne, aby si potom náklady na izby opilcov od obce vyúčtoval. Ako pani poslankyňa správne konštatovala, obce na to nie sú ochotné uvoľňovať prostriedky, preto rezort zdravotníctva má len dve možnosti, alebo budeme za peniaze daňových poplatníkov a za peniaze poistencov zbierať opitých a ukladať ich do izby opilcov, alebo fiskálna decentralizácia a daňová politika miest a obcí umožní, aby financovali, následne aby financovali izby opilcov. Ale úprimne povedané, gestorom tohto zákona je ministerstvo vnútra. Ten zákon hlavne hovorí, za akých podmienok, kedy a ako môžu byť títo ľudia tam deportovaní a čo robiť, keď sú v takom stave. A musím povedať, že rezort zdravotníctva v tejto chvíli nemá možnosti ovplyvniť túto spoločenskú situáciu. Ja si uvedomujem aj to, čo dodatočne doložil pán poslanec Mikloško, ale ja som presvedčený, keď on skončil v izbe opilcov,  vždy si tento pobyt zaplatil z vlastného poslaneckého platu.
Hort, Milan, podpredseda NR SR (2010-10-20):
Nech sa páči, hlasujeme. (Hlasovanie.) Celkom prítomných 144 poslancov, za hlasovalo 78, proti 66, nezdržal sa nikto aj hlasovali všetci. Návrh zákona sme postúpili do druhého čítania. Poprosím teraz, pán poslanec, aby sme pristúpili k hlasovaniu o pridelení návrhu výborom a určení gestorského výboru, ako aj o lehotách na jeho prerokovanie. Nech sa páči.
Mikloško, Jozef, poslanec NR SR (2012-12-07):
Ďakujem za slovo. No, samozrejme, je tam tých položiek veľa. Ja som si vybral tie, ktorým rozumiem, ku ktorým mám blízko. Máte pravdu, že viaceré peniaze idú z medzinárodných zmlúv, z európskych peňazí a tak ďalej, ale to tam nie je napísané. Čiže keď je to raz Úrad vlády, tak je to Úrad vlády. Keď máme konferenciu o Európskom roku aktívneho starnutia, ide to cez Úrad vlády. A tie peniaze od koho prišli, vlastne neviem. To, že by som si nevšimol holokaust alebo xenofóbiu a rasizmus a tak ďalej, tak to je vec, ktorú som nepovedal a ktorá je úplne, by som povedal, mimo vec. Ja som z titulu toho, že som len vo výboroch, ktoré sú zo štátneho rozpočtu dôležité. Ale zase nie tie najdôležitejšie, zahraničný a náhradník v európskom. Tak som si vybral práve len túto tému a do tých ostatných tém som sa iba trochu dotkol: školstvo, tam som dlhé roky pracoval, vedu, tam som 27 rokov pracoval takisto, no a šport, to ma stále zaujíma. Čiže tých som sa len tak švenkol, dotkol. Takže neberte to za vyčerpávajúce. Viem, že hocijaký návrh dám, neprejde, takže som sa v tomto prvom, asi aj poslednom čítaní vlastne dotkol toho, čo pripomínam vláde alebo pánovi ministrovi financií, že by sa ešte na to mohol pozrieť. Ďakujem.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 130 poslancov, za 77, proti 46, zdržali sa 6, nehlasoval 1. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú, pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Hrnčiar, Andrej, podpredseda NR SR (2018-09-11):
Poprosím vás ešte o čas pre pani poslankyňu.
A. Belousovová, podpredsedníčka NR SR: (2007-06-20):
Ďalej v rozprave vystúpi pán poslanec Rafaj a pripraví sa pán poslanec Abrhan.
A. Belousovová, podpredsedníčka NR SR: (2006-12-07):
Ďalej vystúpi v rozprave pán poslanec Martin Fronc a pripraví sa pani poslankyňa Lucia Žitňanská.
Blaha, Ľuboš, poslanec NR SR (2013-10-24):
... ak ste kresťanský demokrat, pán Uhliarik... Pani kolegyňa, ste okej, môžem? (Reakcie z pléna.) Čiže, pán kolega, pán kolega Uhliarik (reakcie z pléna), pán kolega Uhliarik, pokiaľ ste ochotný sa podpísať pod túto špinavosť, ktorú spravil pán kolega Galko, tak si nehovorte viac kresťanský demokrat, lebo to je čisté chrapúnstvo. Vy smrť človeka zneužívate! Vy hovoríte o ľuďoch ako o prostriedkoch, nie ako cieľoch. To je základný argument každej morálky, keď človeka zneužijete ako prostriedok, ste nemorálne prasa! Ďakujem.
Hrnčiar, Andrej, podpredseda NR SR (2016-04-21):
Pán poslanec Sopko.
Fecko, Martin, poslanec NR SR (2015-02-18):
Ďakujem pekne. Pán kolega, iba zareagujem na jeden tvoj, tvoju myšlienku, a síce keď tu nebudú kontrolné orgány, tak sa nikde nepohneme, ja súhlasím stopercentne s tým, a hlavne aby v tých kontrolných orgánoch neboli politickí nominanti, aby tam boli tí, ktorí budú tú kontrolu vykonávať bez ohľadu, aký subjekt idú kontrolovať, a aby tam boli nezávislí odborníci, ktorí budú si svoju prácu viesť, odviesť na 100 %. Takže pokiaľ takto si to myslel, tak stopercentne s tebou súhlasím. Ďakujem pekne.
M. Číž, podpredseda NR SR: (2009-09-16):
Takže otváram rozpravu. Písomnú prihlášku nemám. Pýtam sa, kto sa do rozpravy hlási ústne? Neregistrujem žiadnu prihlášku, preto uzatváram možnosť prihlásiť sa do rozpravy ústne. Vyhlasujem rozpravu za skončenú. Ďakujem pani ministerke, ďakujem pánovi spravodajcovi a prerušujem rokovanie o tomto bode programu. Budeme pokračovať ďalej. Teraz nasleduje druhé čítanie o návrhu poslanca Národnej rady Slovenskej republiky Mariána Kovačócyho na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov (tlač 1053). Spoločná správa výborov má č. 1053a. Slovo má pán poslanec Kovačócy a odôvodní tento návrh zákona. Poprosím vážených kolegov, aby trošku odstúpili, prípadne zaujať miesta v laviciach. Ďakujem.
Zmajkovičová, Renáta, podpredsedníčka NR SR (2012-07-31):
Za poslanecký klub Obyčajných ľudí a nezávislé osobnosti pán poslanec Igor Matovič.
Grendel, Gábor, podpredseda NR SR (2021-03-16):
Panie poslankyne, páni poslanci, budeme pokračovať v prerušenej schôdzi Národnej rady prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov a ktorým sa dopĺňa zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov (tlač 453). Rozprava bola prerušená pri faktických poznámkach. Poprosím vás o pokoj v sále, aby sme sa navzájom počúvali. A slovo má teraz s faktickou poznámkou pán poslanec Osuský.
Paška, Pavol, predseda NR SR (2012-06-27):
Hlasujeme. (Hlasovanie.) 138 prítomných 131 za, 7 sa zdržalo. Tieto návrhy sme schválili. Ďakujem pekne. Pán poslanec Osuský uvedie hlasovanie o návrhu poslancov Národnej rady Slovenskej republiky Arpáda Érseka, Gábora Gála a Tibora Bastrnáka na vydanie zákona o príspevku za zásluhy v športovej oblasti . Je to tlač 68.
Vaľová, Jana, poslankyňa NR SR (2021-09-30):
Ďakujem veľmi pekne. Pán generálny prokurátor, máte skutočne obrovskú úlohu rozlíšiť a zabrániť v tejto spoločnosti politickým procesom, a to, aby sme sa nevrátili do 50. rokov, lebo tá cesta tam skutočne, alebo to, čo sa tu deje, tá cesta ukazuje tie 50. roky. Preto vám dôverujú primátori, to ste videli, ten potlesk na ZMOS-e, preto vám dôveruje široká verejnosť, a preto vám dôverujú aj prokurátori, lebo prokurátori majú skutočne strach, aby nemali tlak, aby nemuseli rozhodovať politicky, majú rodiny a deti a vedia, že politické rozhodovanie po zmenách vlády prináša iba revanš, neprofesionalitu. A tohto sa obávajú a naozaj do vás vkladajú určitú nádej a... a podporu. Aby som pre ľudí porovnala rozdiel, čo kritizuje opozícia a čo očakáva od vás a čo robí pán Čekovský na kultúrnom na výbore, keď prišli novinári. Ja som to písala. Týždeň vopred sa objednali z Hlavných správ. Povedal, že ich nevpustí. A prenos na rozdiel od vás, kedy ste zobrali všetky relevantné médiá, zobral svoj Facebook či svoj mobil a prenášal výbor, pretože nevpustil novinárov, údajne, že bol COVID, ja som ho sfotila, bolo plne voľných miest, prenášal cez svoj mobil na svoj vlastný Facebook. A predstavte si, že keď došlo k diskusii, tak ešte ten svoj mobil vypol, aby ľudia nevideli tú diskusiu. A táto, tá, táto, tento človek si dovolí vás kádrovať, tento človek si dovolí porovnávať váš prípad so svojím prípadom?! Čiže ja neviem, ale vnímam to ako obrovský nátlak na to, aby sa skrivila spravodlivosť, a vnímam to ako neporovnateľnú vec, a aby poslanci parlamentu rozprávali... (Prerušenie vystúpenia časomerom.)
Glváč, Martin, podpredseda NR SR (2018-05-10):
Ďakujem. Chce sa vyjadriť k rozprave niektorý zo spravodajcov? Nech sa páči.
P. Paška, predseda NR SR: (2007-06-21):
(Hlasovanie.) Prítomných 135, za 96, zdržalo sa 39. Konštatujem, že tieto body spoločnej správy sme schválili.
Laššáková, Jana, podpredsedníčka NR SR (2012-08-06):
S reakciou na faktickú poznámku. Pán poslanec Kuffa, nech sa páči.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 141 poslancov, za 77, proti 7, zdržalo sa 57. Konštatujem, že sme schválili vládny návrh novely zákona č. 431/2002 Z. z. o účtovníctve. Teraz budeme hlasovať v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Dohodou o ochrane investícií medzi Európskou úniou a jej členskými štátmi na jednej strane a Singapurskou republikou na strane druhej . Je to tlač 1115. Prosím spoločného spravodajcu z výboru pre financie a rozpočet poslanca Jozefa Hlinku, aby hlasovanie uviedol. Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. Nech sa páči, pán poslanec, máte slovo.
Bugár, Béla, podpredseda NR SR (2011-02-11):
Na vystúpenie pána podpredsedu s faktickými poznámkami traja. Končím možnosť sa prihlásiť. Pán poslanec Číž.
Bugár, Béla, podpredseda NR SR (2019-01-31):
Prezentujme sa a hlasujme. (Hlasovanie.) Prítomných 143 poslancov, za 45, proti 52, zdržalo sa 45 poslancov, 1 nehlasoval. Návrh nebol schválený. Ďalej.
Mihál, Jozef, poslanec NR SR (2013-05-31):
Ďakujem, pani predsedajúca. Vážená pani predsedajúca, vážené kolegyne panie poslankyne, kolegovia páni poslanci, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil v prvom čítaní k návrhu poslancov Národnej rady Slovenskej republiky Ľudovíta Kaníka a Viliama Novotného na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov (tlač 495), ako spravodajca určený Výborom Národnej rady Slovenskej republiky pre sociálne veci uznesením č. 52 z 9. mája 2013 a podal spravodajskú informáciu k návrhu zákona. Predseda Národnej rady Slovenskej republiky rozhodnutím č. 475 z 26. apríla 2013 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky uvedené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil navrhovateľ. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pani predsedajúca, ďakujem, skončil som svoju spravodajskú informáciu a prosím, otvorte rozpravu k návrhu zákona.
V. Veteška, podpredseda NR SR: (2007-03-21):
Pýtam sa: Pán podpredseda vlády, želáte si vystúpiť? Nech sa páči.
P. Hrušovský, predseda NR SR: (2003-11-05):
(Hlasovanie.) 131 prítomných, 60 za, 11 proti, 58 sa zdržalo, 2 nehlasovali. Návrh sme neschválili. Budeme hlasovať o pozmeňujúcom návrhu pod poradovým číslom...
Krajkovič, Mikuláš, poslanec NR SR (2018-03-14):
A preto dajte, prosím, hlasovať spoločne. Takže ešte raz.
Blanár, Juraj, podpredseda NR SR (2021-07-01):
Pán poslanec Filip Kuffa, nech sa páči.
Richter, Ján, poslanec NR SR (2023-06-21):
Ďakujem pekne za slovo. Vážené pani poslankyne, páni poslanci, treba vnímať tento tretí zákon ako istú súčasť celého komplexu tých troch zákonov, a preto ja sa vo svojom úvodnom vystúpení k tým všeobecným otázkam, ktoré boli v podstate pomenované v úvodných slovách v tom, k predchádzajúcim zákonom, vyhnem a budem sa venovať len veľmi konkrétnemu riešeniu, ktoré navrhujeme v tomto zákone. Vzhľadom na to, že všetky tie predchádzajúce okolnosti nedovolili tu v parlamente otvoriť otázku mimoriadnej schôdze a venovať sa tejto problematike, sme zvolili tento spôsob a mimo tej cenovej politiky a postavenie Štátnej obchodnej inšpekcie v tomto probléme je veľmi dôležité opatrenie, ktoré navrhujeme tu v novele zákona o sociálnom poistení. Jedná sa o dočasné opatrenie vo forme odpustenia časti odvodov vo fondoch sociálneho poistenia, a to ich väčšej časti, ktorú tvoria tzv. odvody zamestnávateľa za zamestnanca, a to v období od 1. júla 2023 do konca tohto kalendárneho roka, to znamená do 31. decembra tohto roku. Konkrétne ide o sadzbu poistného na nemocenské vo výške 1,4 % vymeriavacieho základu, sadzbu poistného na starobné poistenie vo výške 14 % vymeriavacieho základu, ďalej sadzbu poistného na invalidné poistenie vo výške 3 % vymeriavacieho základu a sadzbu poistného na úrazové poistenie vo výške 0,8. Ďalej garančné poistenie 0,25, no a poistenie v nezamestnanosti 1 % z vymeriavacieho základu a poistenie do rezervného fondu solidarity zamestnávateľa vo výške 4,75. Spolu to predstavuje 25,2 %, ktoré odvádza zamestnávateľ. Návrh je však, aby sme riešili tento problém len do výšky minimálnej mzdy, ktorá predstavuje pre tento kalendárny rok 700 eur. Má sa to dotýkať problematiky potravinárskeho priemyslu presne vymedzeného, pomenovaného. Vyčlenili sme z toho napríklad otázky nápojov, čo sa týka pivo, víno, lieh, pretože to zďaleka by neplnilo tú úlohu a cieľ, ktorý máme. Mali by tu, mali by byť v tomto prípade riešené hlavne potraviny tej dennej spotreby, to znamená základné veci, ktoré sa týkajú pekárenských, mliekarenských výrobkov, prípadne mäsa, jednotlivých druhov. Toľko úvodom. Chcem pekne poďakovať za podporu v prvom čítaní. Pán podpredseda, vzhľadom na to, že chcem predložiť veľmi dôležitý pozmeňovací návrh, ktorý reaguje aj na rozpravu z toho prvého čítania a na viaceré zmeny, ktoré v kontexte tých ďalších rokovaní, ktoré sa uskutočnili, sa udiali, si chcem požiadať, aby som v rámci rozpravy ako prvý mohol vystúpiť. Ďakujem.
B. Bugár, podpredseda NR SR: (2002-04-10):
Pán poslanec Jasovský, nech sa páči.
P. Hrušovský, podpredseda NR SR: (2002-06-19):
J. Cuper, poslanec: ... mám ešte stále minútu a pol, pán predsedajúci, a je to moje právo. Reagujem na pána poslanca Ftáčnika.
Sulík, Richard, predseda NR SR (2010-12-01):
Prepáčte, pani poslankyňa Tomanová, poprosil by som vás tichšie rozprávať, počuť to až sem a poprosím aj ostatných pánov poslancov, keď majú rozhovory, tak choďte, prosím vás, von, aby sme mohli venovať pozornosť pani poslankyni Blahovej. Nech sa páči.
P. Frešo, poslanec: (2007-06-27):
Chcel by som poďakovať aj  predrečníkovi zato, že upozornil na možné riziká toho, že strana SMER je dnes mimo európskych štruktúr v rámci socialistických strán, a chcel by som dodať, že aj svojím zásahom a svojím disciplinárnym konaním, ktoré spustila voči vyjadrovaniu názorov poslancov, riskuje, že trvalo ostane mimo týchto štruktúr. A dávam na zváženie kolegom zo SMER-u, či sa ozaj nechcú vrátiť z kratšej cesty a tieto podania stiahnuť tak, aby parlament bol miestom, kde sa dajú slobodne vyjadrovať názory. Ďakujem veľmi pekne.
Saková, Denisa, ministerka vnútra SR (2019-05-16):
Ako som povedala v poslednom, v posledných vetách, snažíme sa zvažovať všetky možné spôsoby volieb zo zahraničia. Poviem úprimne, že pri voľbe na veľvyslanectvách a na konzulárkach máme troška procesný problém a tam sa nám to bije so zákonom, ktorý pojednáva o voľbách, pretože zákon o voľbách a volebných komisiách hovorí o presnom stanovení, ako má volebná komisia vyzerať, ako má byť zložená, z akých jednotlivých kandidátov, a tam je to troška na dlhšie časové obdobie si prehodnotiť tie varianty, ktoré by sme, akou variantou by sme zložili tú volebnú komisiu na tých zastupiteľstvách, resp. na tých konzulárnych odboroch alebo na konzulárkach a aby sme zabezpečili transparentnosť sčítavania hlasov. To je jediný problém, ktorý máme, a, samozrejme, budeme prehodnocovať. Páči sa.
Remišová, Veronika, poslankyňa NR SR (2019-02-18):
Ďakujem kolegovi Sopkovi, že z vlastnej skúsenosti hovoril o problémoch, ktoré má naše školstvo. A ja by som chcela len doplniť k tomu, čo hovoril o internom audite, že neverí, že nejaký audit preverí tieto pochybenia. Áno, spoliehať sa na interný audit ministerstva je zrejme naivné, pretože ak ministerstvo doteraz nedokázalo odhaliť obrovské pochybenia, napríklad zle sčítané body, tá firma, ktorú sme spomínali, to nebol jediný príklad, tie body boli chybné vo viacerých hárkoch, nedokázali odhaliť rôzne anomálie v hodnotení, tak je asi naivné sa spoliehať, že vnútorný ministerský audit teraz niečo odhalí, vyrieši.